Vermiste Malelane-man dood gevind | Maroela Media
Vermiste Malelane-man dood gevind
Wouter Vosloo (50), die man wat op 10 Junie spoorloos verdwyn het in Malelane in Mpumalanga, se liggaam is Maandagoggend gevind.
Sers. Gerald Sedibe, woordvoerder van die polisie, het gesê Vosloo se liggaam is Maandag omstreeks 06:00 deur 'n verbyganger gevind. Volgens Sedibe is die liggaam in 'n veld naby Fish Eagle Bend gevind. Die polisie het 'n geregtelike doodsondersoek geopen. 'n Nadoodse ondersoek sal gedoen word om die oorsaak van Vosloo se dood te bepaal.
Vosloo is op 10 Junie omstreeks 15:00 die laaste keer by sy huis in die Fish Eagle Bend-woonbuurt gesien. Die Corridor Gazette berig Vosloo se vrou, Lizette, het vroeër gesê haar man het graag gaan stap en dat niemand om dié rede onraad vermoed het toe hy by die huis uit is nie.
Verskeie inwoners, verteenwoordigers van veiligheidsmaatskappye en die polisie het verskeie soektogte na Vosloo van stapel gestuur ná sy verdwyning, maar sonder sukses.
Vosloo laat ook twee kinders agter.
Pedofiel op 180 aanklagte gevonnis
Wat gaan deesdae aan,elje dag hoor mens nou van mense wat verdwyn en vermoor word!! Dis regtig skrikwekend.Maar lyk my hul doen dit want hul word nie swaar gestraf nie,of die tronk is lekker.dan het hul ook depressie!!!????
Ag shame dit is verskriklik. Sterkte aan sy vrou en kinders en die familie. Ek het dit op fb gevolg en so gehoop hulle kry hom lewendig. Rus in Vrede Wouter Vosloo…
Dit maak n mens bang, al die soort dinge wat om ons gebeur, en ons as Laevelders alreeds 2 mense verloor, eers Annetjie en nou Wouter..Aan Mev Vosloo en jul kinders asook Familie mag God jul vertroos, mag jul vrae beantwoord word.. n mens wil nie meer die nuus berigte lees, want dit is skokkend… Ek hoop die wat betrokke was, se straf is hard..mense se lewens word onnodig van hul af weggevat.. RIP Wouter en ook Annetjie
BRING DIE DOODSTRAF TERUG!!!!!!!!! Jammer aan Annetjie se gesin vir die tragiese omstandighede waaraan sy oorlede is, en Wouter se familie ook vir julle hartseer in die tyd. God sal julle sterk hou in die tyd.
My vrou en ek is ook lief om te gaan stap elke oggend maar soos dinge in hierdie land aangaan sal dit ook nou moet ten einde kom Sal gou brood en melk gaan koop en terug haas huistoe en alles sluit terwyl die moordenaars en verkragters buite rondloop soos n brullende leeu opsoek na iets om te verslind